पटना (हि.ब्यू.)। गरमी की छुट्टियों में यात्रियों की बढ़ने वाली भीड़ से निपटने के लिए रेलवे ने अभी से तैयारी शुरू कर दी है। इसके लिए अतिरिक्त ट्रेन चलाने से लेकर विभिन्न गाडिम्यों में अतिरिक्त बोगियां लगाने की योजना है। हालांकि विभिन्न रेलवे जोन ने इसकी तैयारी लगभग पूरी कर ली है। रेलवे के वरीय अधिकारी पिछले वर्ष की भीड़ के आधार पर अपनी कार्ययोजना तैयार कर रहे हैं। इसमें इन बातों का खास ध्यान रखा जा रहा है कि ग्रीष्म कालीन छुट्टियों में किन शहरों या क्षेत्रों के लिए जाने वाली ट्रेनों में अधिक भीड़ होती है। या फिर कहां छुट्टियां होने पर बिहार आने वाले यात्रियों की संख्या बढ़ती है। रेलवे के एक वरीय अधिकारी के अनुसार दिल्ली, मुम्बई, पुणे, बंगलुरु, चेन्नई, गुवाहाटी, पंजाब, गुजरात, राजस्थान, छत्तीसगढ आदि के लिए विशेष ट्रेन चलाने की जरूरत पड़ जाती है। इस वर्ष कम से कम 200 जोड़ी विशेष गाडिम्यां चलने कम से कम 500 अतिरिक्त कोच लगाने की संभावना है। इसके अलावा कुछ ट्रेनों में स्थायी रूप से डिब्बे बढ़ाने का भी प्रस्ताव है। रेलवे के लिए परेशानी उन ट्रेनों को लेकर अधिक है जिनमें पहले से ही अधिकतम डिब्बे लगे है। इस समय ट्रेन में अधिकतम 24 बोगियां हो सकती हैं। तकरीबन सभी वीआईपी ट्रेनों के साथ-साथ महत्वपूर्ण शहरों को जाने वाली ट्रेनों में 24 डिब्बे लगाए जा चुके हैं। ऐसे में इन क्षेत्रों के लिए विशेष गाड़ी चलाना रेलवे की मजबूरी है। पिछले वर्षो में महत्वपूर्ण गाडिम्यों की डुप्लीकेट ट्रेन चलाने की योजना काफी सफल रही है। लिहाजा इस बार भी कुछ ट्रेनों की डुप्लीकट ट्रेन चलेगी।ं